La XIX Jornada de la Diversitat Funcional Municipal posa en valor la necessitat d'una societat inclusiva amb tota la ciutadania
02 de desembre 2022

![](/media/xexnhexp/c_mini.jpg?width=850&height=566.9886363636364)

Este matí ha tingut lloc la XIV Jornada de la Diversitat Funcional, organitzada pel departament de Serveis Socials de l'Ajuntament de Sagunt, i que ha comptat amb la participació de diverses associacions i entitats, amb motiu de la celebració el 3 de desembre del Dia Internacional de la Diversitat Funcional. Este esdeveniment posa en valor la necessitat d'una societat inclusiva amb tota la ciutadania, i ha comptat amb una alta participació. La jornada ha tingut lloc en la plaça Cronista Chabret (la Glorieta), a Sagunt.

![](/media/j4wipkwq/c_medio.jpg?width=850&height=283.97727272727275)

L'acte s'ha iniciat amb les intervencions del regidor delegat del departament de Serveis Socials, Alejandro Sotoca, i de l'alcalde de Sagunt Darío Moreno, en el qual han estat presents altres membres de la Corporació Municipal. Seguidament, s'ha procedit a la lectura del manifest per part del Centre Ocupacional Socoltie, per a continuar amb l'activitat de ball titulada _A contracorriente_, protagonitzada per les persones beneficiàries dels habitatges tutelats I i II. També s'ha realitzat la posada en escena de _Mirades_, del taller de teatre Voramar, dirigit per Teatres de la Llum, el qual forma part d'un projecte de Serveis Socials. Després d'una pausa per a l'esmorzar, que s'ha repartit als centres i entitats participants, han començat diverses activitats com una actuació a càrrec d’Insproject, un tren turístic i una batucada.

El regidor de Serveis Socials, Alejandro Sotoca, ha destacat que este dia de portes obertes «**visibilitzarà els assumptes de la diversitat funcional, tan important per al nostre municipi**». Així mateix, ha indicat que «**Ha vingut molta gent i moltes associacions a les quals visibilitzarem i veure els treballs que realitzen. És important tindre en compte a estes associacions ja que sense elles tot això no seria possible**».

![](/media/2qipinmk/c_declaraciones.jpg?width=850&height=566.9886363636364)

Per la seua part l'alcalde de Sagunt ha manifestat que es tracta d'una jornada «**festiva**» però al seu torn també «**reivindicativa**». «**Hi ha molt de camí que encara queda per recórrer. Ho estem passant bé, estem gaudint, però estem demanant també l'efectivitat de tots els drets per a totes les persones, i ací les administracions hem de fer molta autocrítica. Així que continuem el camí cap avant totes i tots junts, per a poder avançar i que tothom puga viure una vida plena**» ha assenyalat.

Així mateix, la jornada ha comptat amb la participació d'entitats socials municipals, les quals han realitzat activitats per a tots els participants des de les seues taules de col·laboració. Entre els diferents participants es troben els centres ocupacionals Socoltie Cooperativa i Sant Cristòfor; el CEE Sant Cristòfol, el CEIP Maestro Tarazona; CEIP CronistaChabret , l'Associació de Persones amb Discapacitat del Camp de Morvedre (Discamp); Associació de Voluntariat Social del Camp de Morvedre (Avocam); la residència i centre de dia Nuestros Hijos; el taller de teatre del Centre Voramar, a càrrec de Teatres de la Llum; amb els habitatges tutelats i l'IES Jorge Juan així com la col·laboració algunes de les associacions que componen el consell municipal de Benestar Social.

![](/media/4usblpth/c_medio2.jpg?width=850&height=283.0113636363636)

*   [](http://www.facebook.com/sharer.php?u=https://aytosagunto.es/va/actualitat/la-xix-jornada-de-la-diversitat-funcional-municipal-posa-en-valor-la-necessitat-d-una-societat-inclusiva-amb-tota-la-ciutadania/ "Facebook")
*   [](http://twitter.com/share?url=https://aytosagunto.es/va/actualitat/la-xix-jornada-de-la-diversitat-funcional-municipal-posa-en-valor-la-necessitat-d-una-societat-inclusiva-amb-tota-la-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-xix-jornada-de-la-diversitat-funcional-municipal-posa-en-valor-la-necessitat-d-una-societat-inclusiva-amb-tota-la-ciutadania/ "Linked In")
*   [](mailto:?body=https://aytosagunto.es/va/actualitat/la-xix-jornada-de-la-diversitat-funcional-municipal-posa-en-valor-la-necessitat-d-una-societat-inclusiva-amb-tota-la-ciutadania/)